《试后自题因送从弟敬之赴省》
宋代·陈藻

银袍二万纵人多，笔误无如鬼魅何。
只恐有司长莽卤，那知昏病自蹉跎。
交游解散文因怪，门户谁兴鬓欲皤。
赖有阿连才思逸，乘槎好好上天河。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。